text: Her pynter de fra oktober 
  01 december 2015 kl. 11.45
  For de fleste begynder juleforberedelserne 1. søndag i advent, men i Brædstrup begynder de allerede før 1. oktober. 
  
  
  I Anette Smed Brussgaards butik "Star Me" i Brædstrup er der nemlig julepyntet allerede fra 1. oktober.  Det er blevet en tradition, at de den dag åbner en fuldstændig julepyntet butik og serverer æbleskiver og småkager. Over 500 mennesker fra hele landet dukker som regel op til den efterhånden ni år gamle tradition.
  Anette Smed Brussgaard henter julepynten i Tyskland, og kunderne elsker det. En meningsmåling for nogle år siden viste ellers, at 76 % af danskerne mener, at der bliver julepyntet  for tidligt i butikkerne.
  Hos butikken i Brædstrup elsker de jul, og personalet går da også rundt med nissehuer hele december. 
  Naboer tjekker julestemningen i Brædstrup denne 1. december, hvor vi besøger Star Me og Pejsegården i Brædstrup. Se med kl 15, 19.55 eller 22.40 på TV SYD +.
  